**ԱՄՓՈՓԱԹԵՐԹ**

 «ԱՐՏԱԿԱՐԳ ԻՐԱՎԻՃԱԿՆԵՐՈՒՄ ԿԱՄ ԱՐՏԱԿԱՐԳ ԻՐԱՎԻՃԱԿՈՎ ՊԱՅՄԱՆԱՎՈՐՎԱԾ ԱՐՏԱԿԱՐԳ ԴՐՈՒԹՅՈՒՆ ՀԱՅՏԱՐԱՐԵԼՈՒ ԴԵՊՔՈՒՄ ԿՈՐՈՆԱՎԻՐՈՒՍԱՅԻՆ ՀԻՎԱՆԴՈՒԹՅԱՄԲ (COVID-19) ՊԱՅՄԱՆԱՎՈՐՎԱԾ ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅՈՒՆՆ ՈՒ ՍՊԱՍԱՐԿՈՒՄՆ ԻՐԱԿԱՆԱՑՆԵԼՈՒ ՆՊԱՏԱԿՈՎ ՀԱՄԱՊԱՏԱՍԽԱՆ ՄԱՍՆԱԳԻՏԱՑՈՒՄ, ՈՐԱԿԱՎՈՐՈՒՄ ՉՈՒՆԵՑՈՂ, ՎԵՐԱՊԱՏՐԱՍՏՈՒՄ ՉԱՆՑԱԾ ԲՈՒԺԱՇԽԱՏՈՂՆԵՐԻՆ ԿԱՄ ԱՎԱՐՏԱԿԱՆ ԿՈՒՐՍԵՐԻ ԿԼԻՆԻԿԱԿԱՆ ՕՐԴԻՆԱՏՈՐՆԵՐԻՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ԻՐԱԿԱՆԱՑՄԱՆ ԳՈՐԾԸՆԹԱՑՈՒՄ ՆԵՐԳՐԱՎՄԱՆ ԹՈՒՅԼՏՎՈՒԹՅԱՆ ԿԱՐԳՆ ՈՒ ՊԱՅՄԱՆՆԵՐԸ ՍԱՀՄԱՆԵԼՈՒ ՄԱՍԻՆ» ՀՀ կառավարության որոշման նախագծի վերաբերյալ ներկայացված առաջարկություննների

|  |  |  |  |
| --- | --- | --- | --- |
| **ԱՌԱՋԱՐԿԻ ՀԵՂԻՆԱԿԸ**  | **ԱՌԱՋԱՐԿԸ** | **ԱՌԱՋԱՐԿՈՒԹՅԱՆ ՎԵՐԱԲԵՐՅԱԼ ԵԶՐԱԿԱՑՈՒԹՅՈՒՆԸ** | **ԱՌԱՋԱՐԿՈՒԹՅՈՒՆՆԵՐՆ ԸՆԴՈՒՆԵԼՈՒ ԿԱՄ ՄԵՐԺԵԼՈՒ ՎԵՐԱԲԵՐՅԱԼ ՈՐՈՇՈՒՄԸ** |
| ՀՀ կրթության, գիտության, մշակույթի և սպորտի նախարարի 07.05.2020 թվականիԹիվ 01/06.1/10164-20 գրություն | 1.Նախագծի 3-րդ կետում՝1. «կրթության, գիտության, *սպորտի և մշակույթի*» բառերը փոխարինել «կրթության, գիտության, *մշակույթի և սպորտի*» բառերով,
2. «օրենքով չարգելված այլ» բառերից հետո լրացնել «և/կամ 2020 թվականի Հայաստանի Հանրապետության պետական բյուջեի 11006 «Հայաստանի Հանրապետությունում կորոնավիրուսային վարակի (COVID-19) կանխարգելման, վերահսկման, բուժման և համալիր միջոցառումների իրականացում» միջոցառման միջոցների («Այլ ծախսեր» հոդվածով»)» բառերը,

2.Նախագծի 4-րդ կետում՝ «օրենքով չարգելված այլ» բառերից հետո լրացնել «և/կամ 2020 թվականի Հայաստանի Հանրապետության պետական բյուջեի 11006 «Հայաստանի Հանրապետությունում կորոնավիրուսային վարակի (COVID-19) կանխարգելման, վերահսկման, բուժման և համալիր միջոցառումների իրականացում» միջոցառման միջոցներից («Այլ ծախսեր» հոդվածով»)» բառերը,3.Նախագծի հավելված 2-ի 1-ին կետի գ) ենթակետում՝ ««Բուժական գործ» մասնագիտությամբ» բառերը փոխարինել ««Բժիշկ» («Բուժական գործ» մասնագիտությամբ)» բառերով: Հաշվի առնելով այն հանգամանքը, որ համաձայն ՀՀ կառավարության 2014 թվականի հոկտեմբերի 23-ի N 1191-Ն որոշման հավելվածով հաստաված ցանկի «Բուժական գործ» մասնագիտության շրջանավարտներին շնորհվում է *«Բժիշկ» որակավորում*: | Առաջարկությունն ընդունվել է: Առաջարկությունն ընդունվել է: Առաջարկությունն ընդունվել է: Առաջարկությունն ընդունվել է:  | Կատարվել է համապատասխան փոփոխություն:Կատարվել է համապատասխան փոփոխություն:Կատարվել է համապատասխան փոփոխություն:Կատարվել է համապատասխան փոփոխություն: |
| ՀՀ ֆինանսների նախարարի 11.05.2020 թվականիԹիվ 02/11.2/21759-2020գրություն | 1. Նախագիծ 3-րդ և 4-րդ կետերով նախատեսվում է օրենքով չարգելված այլ միջոցների հաշվին կազմակերպել և իրականացնել Երևանի Մ. Հերացու անվան պետական բժշկական համալսարանում և ՀՀ ԱՆ ակադեմիկոս Ս.Ավդալբեկյանի անվան առողջապահության ազգային ինստիտուտում համապատասխան մասնագիտացում, որակավորում չունեցող, վերապատրաստում չանցած բուժաշխատողների կամ ավարտական կուրսերի կլինիկական օրդինատորների համար` կարճաժամկետ վերապատրաստման (այդ թվում` առցանց) դասընթացներ, ինչպես նաև ներգրավված համապատասխան մասնագիտացում, որակավորում չունեցող, վերապատրաստում չանցած բուժաշխատողների կամ ավարտական կուրսերի կլինիկական օրդինատորների կողմից մատուցվող բժշկական օգնության և սպասարկման ծառայությունների համար վարձատրությունը:Մինչդեռ նախագծին կից ներկայացված հիմնավորման մեջ նշվում է, որ վերապատրաստման դասընթացների համար ֆինանսական ծախսերը մեկ դասավանդողի հաշվարկով պայմանականորեն կազմում են 11 000 դրամ` ներառյալ աշխատավարձ, անհատական պաշտպանության միջոցների տրամադրում, դասավանդման տարածքների ախտահանում, տեխնիկական սպասարկման ապահովում, իսկ վերը նշված միջոցառումների իրականացման ֆինանսավորման աղբյուր է դիտարկվել ինչպես օրենքով չարգելված այլ միջոցները (որը հստակեցման կարիք ունի), այնպես էլ 2020 թ. ՀՀ պետական բյուջեի 11006 «Հայաստանի Հանրապետությունում կորոնավիրուսային վարակի (COVID-19) կանխարգելման, վերահսկման, բուժման և համալիր միջոցառումների իրականացում» միջոցառման գծով նախատեսված միջոցները, առանց ներկայացնելու վերոհիշյալ միջոցառումների գծով ֆինանսական գնահատականները՝ համապատսխան հաշվարկ-հիմնավորումներով (վերապատրաստվող օրդինատորների նախատեսվող քանակ, ներգրավված համապատասխան մասնագիտացում, որակավորում չունեցող, վերապատրաստում չանցած բուժաշխատողների կամ ավարտական կուրսերի կլինիկական օրդինատորների կողմից մատուցվող բժշկական օգնության և սպասարկման ծառայությունների համար վարձատրության չափ և քանակ):Բացի այդ անհրաժեշտ է հստակեցնել 2020 թ. ՀՀ պետական բյուջեի 11006 «Հայաստանի Հանրապետությունում կորոնավիրուսային վարակի (COVID-19) կանխարգելման, վերահսկման, բուժման և համալիր միջոցառումների իրականացում» միջոցառման գծով առկա միջոցները բավարար չլինելու դեպքում օրենքով չարգելված կոնկրետ ո՞ր աղբյուրի միջոցների հաշվին է նախատեսվում իրականացնել վերը նշված միջոցառումների ֆինանսավորումը և ինչ մեխանիզմներով:2. Առաջարկում ենք պարզաբանել Նախագծի Հավելված 1-ի 1-ին կետը, թե ինչու՞ է արտակարգ իրավիճակներում կամ արտակարգ իրավիճակով պայմանավորված արտակարգ դրություն հայտարարելու դեպքում բնակչության բժշկական օգնությունն ու սպասարկումն իրականացնող կազմակերպության կառուցվածքը և հաստիքացուցակը սահմանվում բժշկական օգնություն և սպասարկում իրականացնող կազմակերպության ղեկավարի կողմից, այլ ոչ թե տվյալ ոլորտի լիազոր մարմնի ղեկավարի կողմից: | Առաջարկությունն ընդունվել է: Առաջարկությունն ընդունվել է ի գիտություն:  | Կատարվել է համապատասխան փոփոխություն: Կատարվել է համապատասխան փոփոխություն:  |
| ՀՀ արդարադատության նախարարի 1.05.2020 թվականի 01/27.1/9505-2020 գրություն | 1. Նախագծի 3-րդ կետով հանձնարարական է տրվում Հայաստանի Հանրապետության առողջապահության և կրթության, գիտության, սպորտի և մշակույթի նախարարներին՝ հաստատել վերապատրաստման դասընթացների տևողությունն ու ծրագիրը: Այսինքն, նախագծի վերոնշյալ կետով պետական լիազորված մարմինների ղեկավարներին՝ նոր հրաման ընդունելու լիազորություն է վերապահվում, ինչի կապակցությամբ անհրաժեշտ է նկատի ունենալ ՀՀ Սահմանադրության 6-րդ հոդվածի և «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 1-ին մասի պահանջները, որոնց համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են ***օրենքով լիազորվել*** ընդունելու ենթաօրենսդրական նորմատիվ իրավական ակտեր: Այդ առումով անհրաժեշտ է նկատի ունենալ, որ խոսքը կարող է գնալ պետական լիազորված մարմնի ղեկավարի կողմից միայն անհատական հրաման ընդունելու մասին:Բացի այդ, նույն կետում անհրաժեշտ է հստակեցնել, թե սույն որոշումն ուժի մեջ մտնելուց հետո ինչ ժամկետում է նախատեսվում կազմակերպել և իրականացնել կարճաժամկետ վերապատրաստման (այդ թվում` առցանց) դասընթացները, ինչպես նաև հաստատել վերապատրաստման դասընթացների տևողությունն ու ծրագիրը: 2. Նախագծի 5-րդ կետով նախատեսված որոշման ուժի մեջ մտնելու ժամկետն անհրաժեշտ է վերանայել և համապատասխանեցնել «Նորմատիվ իրավական ակտերի մասին» Հայաստանի Հանրապետության օրենքի 23-րդ հոդվածի 1-ին և 4-րդ մասերի պահանջներին, որոնց համաձայն՝ նորմատիվ իրավական ակտերն ուժի մեջ են մտնում դրանցում սահմանված ժամկետներում, սակայն ոչ շուտ, քան դրանց պաշտոնական հրապարակմանը հաջորդող օրվանից, բացառությամբ այն դեպքերի, երբ օրենքով սահմանված է, որ տվյալ նորմատիվ իրավական ակտն ուժի մեջ է մտնում ***հրապարակվելուց հետո՝ անմիջապես***: Անհետաձգելի համարվող օրենքները, ռազմական կամ արտակարգ դրությամբ պայմանավորված նորմատիվ իրավական ակտերը կարող են ուժի մեջ մտնել ***հրապարակվելուց հետո` անմիջապես***, այդ ակտով նախատեսված լինելու դեպքում:3. Նախագծի 6-րդ կետի դրույթները խնդրահարույց են, քանի որ ներկայացված ՀՀ կառավարության որոշումն ընդհանուր կարգավորում է ենթադրում, մինչդեռ նախագծի վերոնշյալ կետի և նախագծով հաստատվող հավելվածների բովանդակություններն այլ կարգավորումներ են պարունակում:4. Նախագծով հաստատվող հավելված 1-ի /այսուհետ՝ Հավելված 1/ 2-րդ կետում «բժշկական օգնության և սպասարկման ծառայությունների մատուցմանը ներգրավված վերապատրաստված» բառերն անհրաժեշտ է փոխարինել «բժշկական օգնության և սպասարկման իրականացման գործընթացում ներգրավված» բառերով՝ նկատի ունենալով նախագծի և հավելված 1-ի վերնագրերի պահանջները: Սույն դիտողությունը բխում է «Նորմատիվ իրավական ակտերի մասին» Հայաստանի Հանրապետության օրենքի 12-րդ հոդվածի 1-ին մասի պահանջներից:Նույն դիտողությունը վերաբերում է Հավելված 1-ի ամբողջ տեքստին:5. Հավելված 1-ի 3-րդ կետով նախատեսվում են ՀՀ առողջապահության նախարարության լիազորությունները: Այդ առումով անհրաժեշտ է նկատի ունենալ, որ ՀՀ առողջապահության նախարարության լիազորությունները ենթաօրենսդրական իրավական ակտով չեն կարող սահմանվել, եթե չեն բխում ***օրենքով*** վերջինիս վերապահված լիազորություններից: Սույն դիտողությունը բխում է Հայաստանի Հանրապետության Սահմանադրության 6-րդ հոդվածի 1-ին մասի պահանջներից, որոնց համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Այդ առումով նախագծի հիմնավորումը թերի է, քանի որ չի պարունակում համապատասխան տեղեկատվություն այն մասին, թե որ օրենսդրական իրավական ակտով են ամրագրված նախագծով սահմանվող առողջապահության բնագավառի պետական կառավարման լիազոր մարմնի կառավարման լիազորությունները: Հետևապես, նախագծի ընդունման հիմնավորումը չի համապատասխանում «Նորմատիվ իրավական ակտերի մասին» Հայաստանի Հանրապետության օրենքի 6-րդ հոդվածի 5-րդ մասի պահանջներին, որոնց համաձայն՝ հիմնավորման միջոցով նախագիծը մշակող պետական մարմինը պարզաբանում է իրավական ակտի ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները:6. Պարզ չէ, թե Հավելված 1-ի 5-րդ կետով նախատեսված հանձնարարականն ում է վերաբերում:Բացի այդ, կարծում ենք, որ վերոնշյալ կետի դրույթները դուրս են նախագծի կարգավորման առարկայի շրջանակից:7. Անհրաժեշտ է հաշվի առնել նաև, որ Հավելված 1-ի տեքստում ըստ էության համապատասխան մասնագիտացում, որակավորում չունեցող, վերապատրաստում չանցած բուժաշխատողներին կամ ավարտական կուրսերի կլինիկական օրդինատորներին անհրաժեշտ բժշկական օգնության և սպասարկման իրականացման գործընթացում ներգրավման ***թույլտվության կարգ*** չի նախատեսվում, այլ ընդամենը սահմանվում են բժշկական օգնություն և սպասարկում իրականացնող կազմակերպության ղեկավարի, ՀՀ առողջապահության նախարարության լիազորությունները, վերապատրաստման առաջնահերթությունները, ինչը չի բխում «Բնակչության բժշկական օգնության և սպասարկման մասին» ՀՀ օրենքի 18.1 հոդվածի 2-րդ մասի և նախագծի վերնագրի պահանջներից: Այդ առումով անհրաժեշտ է նկատի ունենալ ՀՀ Սահմանադրության 5-րդ հոդվածի, ինչպես նաև «Նորմատիվ իրավական ակտերի մասին» ՀՀ օրենքի 9-րդ հոդվածի 2-րդ մասի պահանջները, որոնց համաձայն՝ ենթաօրենսդրական նորմատիվ իրավական ակտերը պետք է համապատասխանեն օրենքներին: | Առաջարկությունն ընդունվել է:Առաջարկությունն ընդունվել է:Առաջարկությունն ընդունվել է:Առաջարկությունն ընդունվել է:Առաջարկությունն ընդունվել է:Առաջարկությունը չի ընդունվել:Առաջարկությունն ընդունվել է:  | Կատարվել է համապատասխան փոփոխություն: Կատարվել է համապատասխան փոփոխություն:Նախագծի 6-րդ կետը հանվել է:Կատարվել է համապատասխան փոփոխություն:Կատարվել է համապատասխան փոփոխություն:Հավելված 1-ի 5-րդ կետը սահմանում է բժշկական օգնության և սպասարկման գործընթացում բուժաշխատողներին կամ ավարտական կուրսերի կլինիկական օրդինատորներին ներգրավման կարգըԿատարվել է համապատասխան փոփոխություն: |